JW Library Blɔ Nɔ Tomi: Gblaa Baiblo Slɔɔtohi Nɛ O Kɛ Tsu Ní (Android) | JW.ORG Yemi Kɛ Buami\nA to JW Library ɔ he blɔ nya kɛ ha Baiblo kanemi kɛ Baiblo kasemi.\nMoo nyɛɛ blɔ tsɔɔmi nɛ ɔmɛ a se konɛ o gbla Baiblo slɔɔtohi nɛ o kɛ tsu ní:\nO ma nyɛ maa gbla Baiblo sisi tsɔɔmi slɔɔtohi nɛ o kɛ tsu ní ke o be Intanɛti ɔ nɔ po.\nBli navigation drawer a, moo nyɛ Bible okadi ɔ nɔ konɛ o na Baiblo mi womi slɔɔto ɔmɛ.\nMoo nyɛ Gbi okadi ɔ nɔ nɛ o na Baiblo ɔ ngɛ gbi slɔɔtohi a mi. Baiblo sisi tsɔɔmi nɛ o pɔɔ kɛ ní tsumi ɔ nɛ sɛ hlami. O ma nyɛ maa fia gbi ko loo Baiblo sisi tsɔɔmi ko kɛ wo mi nɛ o hla. Kaa nɔ hyɛmi nɔ́ ɔ, o ma nyɛ maa fia “int” konɛ o na blɛfo gbi Kingdom Interlinear Baiblo ɔ, loo fiaa “port” konɛ o na Baiblo slɔɔtohi nɛ a pee ngɛ Portugal gbi mi.\nA ngɔ okadi nɛ ngɛ kaa bɔku ɔ kɛ to Baiblohi nɛ o gblɛ lolo ɔ a he so. Moo nyɛ Baiblo ko nɔ konɛ o gbla. Ke o gbla Baiblo ɔ kɛ fɔ o klama a nɔ ɔ, okadi nɛ ngɛ kaa bɔku ɔ maa laa. Moo nyɛ Baiblo ɔ nɔ ekohu konɛ o kane.\nKe o nɛ Baiblo sisi tsɔɔmi nɛ o ngɛ hlae ɔ, mo hla lɛ pee se. Ngɛ behi kɛ behi a mi ɔ, a kɛ Baiblo sisi tsɔɔmi kpahi ba piɛɛɔ he.\nKe o suɔ nɛ blɔ nɛ ba o klama a nɔ, aloo o hia we Baiblo sisi tsɔɔmi ko nɛ o gbla a hu ɔ, o ma nyɛ ma je kɛ je nɔ.\nMo bli navigation drawer a nɛ o nyɛ Bible okadi ɔ nɔ, lɔ ɔ se ɔ, moo nyɛ Language okadi ɔ nɔ konɛ o na Baiblo slɔɔtohi nɛ ngɛ. Moo nyɛ More okadi ɔ nɛ ngɛ Baiblo nɛ o suɔ nɛ o je ɔ hɛ mi ɔ nɔ, nɛ o nyɛ Delete.\nE ma nyɛ maa ba kaa a ma tsake nɔ́ ko ngɛ Baiblo ko nɛ o gbla momo ɔ he.\nKe e ba jã a, o maa na Refresh okadi ɔ ngɛ Baiblo ɔ he. Ke o nyɛ Baiblo ɔ nɔ ɔ, o maa na sɛ gbi ko nɛ tsɔɔ kaa a pee tsakemi. Moo nyɛ Download nɔ konɛ e tsake o nɔ́ ɔ, aloo moo nyɛ Later nɔ nɛ o ngɔ momo ɔ kɛ tsu ní.\nA ngɔ tsakemi nɛ ɔmɛ kɛ wo JW Library 1.4 blɔ nɔ tomi ɔ nɔ ngɛ February 2015 kɛ ha Android klamahi. JW Library 1.4 ɔ tsuɔ ní ngɛ Android 2.3 loo nɔ́ nɛ pe jã a nɔ. Ke o nɛ tsakemi nɛ ɔ ngɛ o klama a nɔ ɔ, moo ya “Ngɔɔ JW Library ɔ Kɛ Tsu Ní​—Android” blɔ he ɔ nɛ o hyɛ blɔ tsɔɔmi nɛ ngɛ fã nɛ ji Get the Latest Features ɔ.